  Майя Бывальцева Удмуртилэн кунлыкезлы 100 ар тырмонлы сӥзем ужрадъёслы 200 миллион манет висъялозы. Со сярысь элькун кивалтэтлэн тӧроез Ярослав Семёнов  газетлы нимысьтыз интервьюын вераз. Котырес лыдпуслы дасяськон улсын элькунысь пусйымон объектъёсты тупатъялозы. Озьы ик Удмуртилэсь атлассэ но ӟуч-удмурт кыллюкамез поттыны коньдон висъялозы. Калыкен, мер огазеяськонъёсын кенешыса, ми валамы, 100 ар тырмон – со сыӵе гож, куке ӵошен валаны кулэ, кыӵе луоз Удмуртилэн азьланез, кудзэ ми али кылдытӥськом. Соин ик Удмуртилэн кунлыкезлы 100 ар тырмон ар ӵоже ми Удмуртилэн тӧроез куремъя элькунэз 2030-тӥ арозь азинтонъя стратегиез кылдытон бордын ужаськом Ярослав Семёнов, Удмуртиысь кивалтэтлэн тӧроезУдмуртиез азинтонъя ужанрадлыкен 2020-тӥ арын 4-тӥ шуркынмонэ тодматозы Тодэ вайытом, Удмуртилэн кунлыкезлы 100 ар тырмонлы сӥзем ужрадъёс 4-тӥ шуркынмонэ Глазкарын кутскизы, отысь йӧ дворецын «Удмуртия огазея» возьматонэз 2 сюрс 500 пала адями учкиз. «Удмуртия огазея!» возьматон ортчиз Глазкарын 4-тӥ шуркынмонэ Ватсалом, выль ӟуч-удмурт кыллюкамлэсь нырысетӥ экземпляръёссэ поттӥзы ни.  Тегъёс: Мерлык Лулчеберет Ижкар Удмуртия Удмуртилэнкунлыкезлы100ар ЯрославСемёнов 100ар  